**ТЕХНИЧЕСКА СПЕЦИФИКАЦИЯ**

Техническата спецификация е неделима част от Документацията за участие. Спецификацията е предназначена да поясни и развие изискванията по изпълнение на дейностите, които са предмет на договора.

Изпълнителят следва да осигури на Възложителя услуга по прогнозиране на потребление, изготвяне на почасови графици, администриране на информационния поток към ЕСО ЕАД, както и отговорност по балансиране.

1. **Прогнозно количество.**
   1. **Месечното потребление на електрическа енергия за периода м. октомври 2018 г. – м. септември 2019 г. е посочено в таблица № 1 към настоящата техническа спецификация.**
2. Прогнозното количество електрическа енергия, което ще се доставя за срока на

договора, е определено на база консумираната енергия през последната година.

* 1. Прогнозното количество доставяна нетна активна електрическа енергия за нуждите на Аграрен университет - Пловдив за срок от 12 (дванадесет) месеца **е 880461.19 KWh**.

Прогнозното количеството електроенергия е ориентировъчно и служи само за информация за целите на настоящата поръчка, като не ангажира Възложителя да го потреби.

Изпълнителят се задължава да достави нужното количество електроенергия за нуждите на Възложителя, за денонощие, за месец и за целия период на договора. За срока на договора възложителят има право да присъединява нови обекти и/или отделя (отчуждава) съществуващи, като си запазва правото на промяна в прогнозното количество в положителна или отрицателна посока според възникналата необходимост, без да носи санкции за това.

1. **Базови изисквания. Според обхвата на настоящата процедура** участникът следва да осигури на Възложителя доставка на нетна електрическа енергия Н.Н. и избор на координатор на балансираща група при условията на либерализиран пазар, прогнозиране на потреблението и отговорност за балансиране. Цената трябва да включва нетна електрическа енергия, разходи за балансиране и разходи на Участника за осигуряването на описаните услуги. Възложителят няма да заплаща такса за участие в балансираща група. В случай на небаланси на електрическа енергия, същите следва да са за сметка на Изпълнителя.
2. **Минимални технически изисквания във връзка с изпълнение на предмета на поръчката. Изпълнителят на настоящата обществена поръчка ще е длъжен**:
   1. да продава на Възложителя договорените количества електрическата енергия до мястото на доставка, съгласно приложимите Правила за търговия с електрическа енергия, приети с решение на КЕВР, последно обн. в Държавен вестник (ПТЕЕ).
   2. да осигурява непрекъснатост на електроснабдяването и да доставя електрическа енергия с качество и по ред, съгласно предвиденото в Закона за енергетиката, ПТЕЕ и ПИКЕЕ
   3. да включи възложителя като непряк член в своя стандартна балансираща група с координатор избрания за изпълнител участник, без възложителят да заплаща такса за регистрация и участие;
   4. да извършва всички необходими действия, съгласно действащите към момента ПТЕЕ така, че да осигури изпълнението на настоящия договор.
   5. да уведомява Възложителя в посочените в договора срокове при: невъзможност или забавяне на изпълнението на задълженията му по Договора; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури и др.
   6. да предоставя на възложителя поисканите от него и уговорените в сключения договор информация, данни или документи по начина и в сроковете, посочени в проекта на договор;
   7. да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на Оператора на електро преносната мрежа (ОЕМ) така, че да не бъде отстранен като регистриран търговец на електрическа енергия и координатор на балансираща група;
   8. да извършва енергиен мониторинг и изготвя подробен индивидуален анализ на характерния товаров профил на възложителя с цел оценка на енергийната му ефективност;
   9. да издава единни фактури на Възложителя, включваща консумираната активна електрическа енергия за определения месец, акциз и задължение към обществото, както и всички нормативно определени мрежови услуги.
3. **Планиране на количествата.** Да осигурява прогнозиране на потреблението на Възложителя и да извършва планиране и договаряне на конкретни количества нетна активна електрическа енергия съобразно ПТЕЕ, като:
   1. изготвя почасови дневни графици за доставка на електрическа енергия на Възложителя. Този дневен график ще бъде общ вид на очаквания часови енергиен товар. Дневният график обхваща 24 часа, започвайки от 00:00 ч. до 24:00 ч. за съответния ден. Графиците следва да са съобразени с очаквания часови енергиен товар. Графиците следва да се изготвят до размера и съобразно прогнозните количества енергия изготвени и планирани от Изпълнителя;
   2. изпраща почасовите дневни графици за доставка на ЕСО, в съответствие с разпоредбите на ПТЕЕ;
   3. администрира графиците, които се известяват (регистрират) в ЕСО, в които са отразени дневни нетни количества активна електрическа енергия на ниско напрежение и обмена на информация с лицензираното ЕРП и ЕСО на територията, на която се намира съответната измервателна точка;
   4. потвърждава от името на Възложителя графиците за доставка пред ЕСО;
4. Да осигурява отговорността по балансиране, като урежда отклоненията от заявените количества електрическа енергия за всеки период на сетълмен в дневните графици за доставка и тяхното заплащане, като всички разходи/приходи по балансирането са за сметка на Изпълнителя, без в балансиращата група допълнително да се начисляват суми за излишък и недостиг.
5. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по договора.
6. Възложителят ще уведомява Изпълнителя с писмено предизвестие 10 (десет) дни преди провеждане на планирани ремонти и други планирани дейности по своите съоръжения с уточнени период на провеждане на ремонта и прогнози за изменение на средночасовите товари и/или всички останали дейности, които биха повлияли върху договорното изпълнение.
7. В случай на непредвидени изменения и/или непредвидени големи ремонти или дълготрайна невъзможност за електропотребление, Възложителят писмено ще уведоми Изпълнителя, до 3 (три) работни дни от възникване на събитието за промяна на количеството потребявана енергия и очакваната продължителност на събитието.

***Приложение*:** Неразделна част от настоящата Техническа спецификация е Таблица за месечното потребление на електрическа енергия на обектите на ВЪЗЛОЖИТЕЛЯ –Аграрен университет – Пловдив, за периода януари 2018 г. – декември 2018 г.